આ અંગે ઉપલબ્ધ વિગતો મુજબ ઉમરાળા તાલુકાના લીમડા હનુભાના ગામેથી આજે સવારે લગ્નની જાન બોટાદના ખાંભડા ગામે જવા નિકળી હતી સાજન-માજન સાથે જાન કન્યાના માંડવે ખાંભડા પહાેંચી હતી. દરમ્યાનમાં કાળ જાણે કે બારણે ટકોરા દેતો હોય તેમ કેટલાક મિત્રો-જાનૈયા વરરાજાને ઉતારીને મારૂતી અર્ટીગા કાર નં.જી.જે.5 જે.પી.9722 લઇને સાળંગપુર દર્શન કરવા નિકળ્યા હતા. જાનૈયાઆેની કાર સાળંગપુરથી 1 કિલોમીટર દુર હતી ત્યારે ચાલકે કોઇ કારણોસર સ્ટીયરીગ પરનો કાબુ ગુમાવતા કાર પલ્ટી ખાઇને નાળામાં ખાબકી હતી. આ બનાવથી કારમાં સવાર ઘનશ્યામભાઇ નાનજીભાઇ તલસાણીયા (ઉ.વ.આ.38), વિપુલ ધીરૂભાઇ મકવાણા (ઉ.વ.આ.24) અને મયુરભાઇ અશોકભાઇ સોલંકીને ગંભીર ઇજાઆે થતા ઘટના સ્થળે જ કમકમાટીભર્યા મોત નિપજ્યા હતા. જ્યારે સચીનભાઇ મુકેશભાઇ બારૈયા (ઉ.વ.23) સહિત અન્ય 4 ઇજાગ્રસ્ત જાનૈયાઆેને બોટાદની સોનાવાલા હોસ્પિટલમાં તાકીદની સારવાર માટે ખસેડાયા હતા જ્યાં સચીન બારૈયાને તબીબે તપાસીને મૃત જાહેર કર્યા હતા જ્યારે અન્ય ત્રણ ઇજાગ્રસ્ત જાનૈયાને તાકીદની સારવાર માટે ભાવનગર સર.ટી.હોસ્પિટલ ખસેડાયા હોવાનું જાણવા મળ્યું છે.